Vermiste polisielid se lyk met wond in agterkop gevind | Netwerk24
Deur Cara-Lee Dorfling 15 Oktober 2019 18:29
’n Veewagter het Maandagoggend op die lyk van kapt. Mzikayise Kelemane (47) van die polisie se misdaadintelligensie-eenheid afgekom.
Volgens kol. Brenda Muridili, polisiewoordvoerder, het hy ’n skietwond aan sy agterkop gehad.
Hy is op die agtersitplek van sy dubbelkajuitbakkie gevind wat langs Addo-weg naby Coega in die bosse geparkeer was.
Muridili sê dit is nog onseker of dié bakkie sy private of ’n staatsvoertuig is.
Sy vrou het hom Sondag as vermis aangemeld nadat hy nie die aand huis toe gekom het nie.
Muridili kon nie bevestig of hy beroof is en of hy sy dienspistool by hom gehad het nie.
Meer oor: Kapt. Mzikayise Kelemane | Port Elizabeth | Polisielid | Vermis
Vermiste onderwyser in Viëtnam glo gesien
11-jarige meisie van Knysna steeds vermis
Polisie vra hulp om een van sy lede op te spoor